Asbjørn Gjengedal

Asbjørn Magne Gjengedal (1940–2025) var en norsk prest og forfatter. 

Gjengedal ble utdannet cand.theol. fra Menighetsfakultetet. Han arbeidet som feltprest i Bardu fra 1967, før han ble residerende kapellan i Breim i 1969. Han var sogneprest i Gloppen kommune fra 1976 til 1982. I 1982 tok han over som generalsekretær for Norges kristelige ungdomsforbund. I 1987 ble han sogneprest i Ålesund og prost i Nordre Sunnmøre prosti frem til 1996. Han ble prostiprest i Nordfjord fra 1996 til 2007, og var blant annet sykehusprest ved Nordfjord sjukehus.

Han var far til statsviter og journalist Hildegunn Gjengedal.

 Forfatterskapet 
På slutten av 1990-tallet dro Gjengedal til USA for et lengre opphold. Han samlet der informasjon om Abraham Vereide, som  utvandret fra Gloppen 19 år gammel. Vereide ble en markant skikkelse innen metodistkirken i USA og etablerte The Fellowship Foundation, og en bønneseremoni som i dag er kjent som National Prayer Breakfast, et nasjonalt årlig arrangement som trekker presidenter til talerstolen. Gjengedal samlet og gjennomgikk et omfattende kildemateriale og utga en biografi om Abraham Vereide i 2001 på Lunde Forlag. 

 Bibliografi 
2001: Abraham Vereide – Utvandraren frå Noreg som samla leiarar i Amerika og i andre land til frukost med bibel og bøn. Oslo. Lunde forlagsffarkiv.no: Minneplate i Vereidskyrkja – om Abraham Vereide Besøkt 21. april 2010

 Se også 
 Gjengedal

 Referanser 

Kategori:Norske forfattere
Kategori:Norske lutherske prester
Kategori:Personer fra Gloppen kommune
Kategori:Gjengedal (slekt)